Ǹtondôbə nyé nâ: Ású míńsə́m mílɛ́ ai ású míńsə́m mínyi mí Ísraɛ̂l, mǎyǐ kig dúgǎn ai mvús: amú bâkuan ai sósōō mod ású mɔ̄ní, bâkuan ai m̀búbúá ású ákǒl bə́sílífas; 7ású báfíd mīḿbúbúá mīńló á ḿbúlúg, bə́ dímizan ai byə́m bíngóngɔ́l bí bod á mvús tē mɔ́n bân ésīá bə́ ngakə miníngá ḿbɔ̄g, nə́ bə́ sámā ḿfúfúb Dzwé wáma; 8amú, á mgbâg balatâr bə́sə, bâkə bávūvuguzan ai biwɔ́mǎn yā bod bálíg bɔ bibán, bə́ nyāā fə məyɔg mə́ ébɔd zɛl á ndá zambá wābán. 9Mə mə ngáman hḿ wé áyɔŋ Ámorít ású dábán, ńtómbā áyɔŋ ó ngánáŋ anə́ ótūngí, ngul á nyɔ́l anə́ ésingaŋ; mə tsígí dɔ ǹló, mə tsígí zud[1]. 10Mǎ mə̄ ngávaa mínā á ńnam Égípten, mə wulú ai mínā á ńkód ńnam mim̀bú mə̄wóm mə́nyi, nə́ mǐ zu nɔ̌ŋ sí Amorít; 11mə ngátə́le bəprofɛ́d á bɔ́n báán, mə nɔŋɔ́ bənazîr[2] á miǹkoe bə́ndómán báán ! Ngǎ sə nálā, ǎ bɔ́n bə́ Ísraɛ̂l ? Ǹtondôbə énye a kɔ́bɔ nālá. 12Dzam dá, ńdɔ mí ngányú bənazîr wɔ̂n, mǐ tə́lé bəprofɛ́d mvéndé nâ: Eki, tə kúlī mam !